open-index/open-wikipedia-markdown huggingface dataset:
Charles Sumner

**Charles Sumner**, født 6. januar 1811 i Boston, død 11. mars 1874 i Washington, D.C., var en amerikansk republikansk politiker og abolisjonist. Han var en av de ledende radikale republikanske slaverimotstandere som arbeidet  for de frigitte slavenes rettigheter. Han representerte delstaten Massachusetts i USAs senat ifra 1851 frem til sin død.

Han gikk på Boston Latin School og studerte ved Harvard University. Han fikk i 1834 juridisk embetseksamen ved Harvard Law School. Han foreleste i 1836-1837 ved Harvard Law School og reiste siden i tre år til Europa. Etter sine reiser snakket han flytende fransk, tysk og italiensk.

Sumner var en av stifterne av Free Soil Party. En viktig impuls for partiets etablering var at whig-partiet nominerte Zachary Taylor, en slaveeier ifra Sørstatene, som sin kandidat til presidentvalget i USA i 1848. Sumner ble innvalgt i senatet i 1851 som senator for Free Soil Party. Etter hans tale mot slaveriet ble han mishandlet han følgende år av kongressmedlemmet Preston Brooks fra Sør-Carolina. Sumner kunne ikke delta i senatets arbeid i tre år på grunn av mishandlingen. Han fortsatte sin karriere i det nye Republikanske partiet.

Som republikaner lyktes Sumner å holde gode relasjoner til Abraham Lincoln selv om han representerte en annen gruppering innenfor partiet. Han ble  ordfører i Senatets utenriksskomité 1861-1871. I presidentvalget i USA 1872 brøt han med republikanerne og støttet Horace Greeley istedet.

## Referanser


## Eksterne lenker
* 
* 
*
Free Soil Party

**Free Soil Party** var et politisk parti i USA før den amerikanske borgerkrigen. Partiet deltok i presidentvalget i USA i 1848 og 1852. Presidentkandidaten Martin Van Buren og visepresidentkandidaten Charles Francis Adams fikk i 1848 10,3 % av stemmene. Presidentkandidaten John P. Glatte og visepresidentkandidaten George Washington Julian fikk i 1852 4,9 % av stemmene. Partiet gikk opp i det republikanske partiet når dette ble dannet i 1854.

Partiet var en allianse mellom slaverimotstandere i Whigpartiet og det Demokratiske partiet med det radikale Liberty Party. Initiativtakere til partidannelsen var Salmon P. Chase fra Ohio og Charles Sumner fra Massachusetts. Det ble dannet ved et konvent i Buffalo i New York i 1848 med 15 000 deltakere. Partiet hadde sin fremste styrke i New York og Ohio. Partiets hovedspørsmål var å forhindre slaveriets utbredelse i de territorier som USA hadde tilegnet seg etter det meksikansk-amerikanske krigen. Man anså at frie menn på fri jord var et system som var moralsk og økonomisk overlegent slaveriet. Partiets motto var: Free Soil, Free Speech, Free Labor and Free Men. Partiet jobbet også lokalt i Ohio for å avskaffe lover som diskriminerte mot afroamerikanere.

## Referanser
New-York Tribune

***New-York Tribune*** var en amerikansk dagsavis som ble grunnlagt av Horace Greenly i 1841. Ifra 1840-årene til 1860-årene var det den ledende avisen for Whigpartiet i USA. Senere var avisen ledende for det republikanske partiet. Dens lederartikler var leste i vide kretser og medvirket i opinionsdannelsen i USA. I 1924 ble den slått sammen med *[[New York Herald]]* og antok navnet *[[New York Herald Tribune]]*. 

## Referanser


## Eksterne lenker
*
Audrey Hepburn’s Enchanted Tales

***Audrey Hepburn's Enchanted Tales*** er en lydbok fra 1992 med eventyr og andre barnefortellinger lest av skuespilleren Audrey Hepburn. Albumet inneholdt blant annet eventyrene *[[Skjønnheten og udyret]]*, *[[Tornerose]]*, *Tom Thumb* og *Laideronette, Empress of the Pagodas*. Lydeffekter og melodier fra Maurice Ravels musikkstykke *Gåsemor* ble spilt i bakgrunnen. Lydboken hadde i tillegg en rammefortelling om en kvinne (Hepburn) som forteller disse fortellingene til to barn.

Tidsskriftet *[[Publishers Weekly]]* kalte lydboken «en perfekt introduksjon til klassisk musikk». For arbeidet med *Audrey Hepburn's Enchanted Tales* vant Hepburn en Grammy Award i 1994. Inntektene for albumet gikk til dyrevernorganisasjonen American Society for the Prevention of Cruelty to Animals (ASPCA).

## Referanser


## Litteratur
* 

## Eksterne lenker
*
Poopósjøen

**Poopósjøen** var en stor saltsjø som lå i en forsenkning på høysletta Altiplano i de bolivianske Andesfjellene. Det var den nest største innsjøen i Boliva, etter Titicacasjøen. 

Endringer i klimaet har i de senere år ført til en tredobling av fordampningen fra denne grunne sjøen, og det ble i 2015 meldt at den var tørket ut.

Poopósjøens område ligger høyt over havet i den østlige delen av departementet Oruro. Tilførselen av vann har hovedsakelig kommet fra elva Desaguadero som kommer fra Titicacasjøen. Vannet har drenert ut fra sjøen til saltsletta Salar de Coipasa og så fordampet. Siden Poopósjøen lå så høyt over havet og var så grunn (normalt mindre enn 3 meter dyp), var den veldig sårbar for endringer i nedbørsmengder og andre klimaforandringer. Vannivået i Poopósjøen var av stor betydning, siden sjøen var et viktig stoppested for trekkfugler, blant andre flamingoer. 

I 2002 ble innsjøen og området rundt utnevnt som et verneverdig våtmarksområde under Ramsar-konvensjonen.

## Referanser
 

## Eksterne lenker
*
Marion Maréchal

**Marion Maréchal** (født 1989) er en fransk politiker og jurist. Hun er også kjent under navnet **Marion Maréchal-Le Pen**, som hun brukte fra 2009 til 2018. 
## Liv og virke
### Bakgrunn
Marion Maréchal-Le Pen  er datter av Yann Le Pen og dermed barnebarn av Jean-Marie Le Pen, grunnleggeren av det nasjonalistiske partiet *Front national* (senere Rassemblement national), og niese til Marine Le Pen, senere leder av partiet. Ifølge moren er diplomaten, journalisten og spionen Roger Auque, som døde i 2014, den biologiske faren. Jean-Marie Le Pens tidligere kampanjeleder, Samuel Maréchal, som var gift med Yann Le Pen fra 1993 til 2007, erkjente Marion som sin datter.

### Karriere
Hun meldte seg inn i Front national i 2008. I 2012 ble hun valgt som representant for departementet Vaucluses tredje valgkrets og ble dermed Frankrikes yngste parlamentsmedlem i moderne tid, 22 år gammel. Denne «rekorden» holdt i ti år, til Tematai Le Gayic ble innvalgt i 2022. 

Hun trakk seg fra politikken etter valget i 2017 og startet kort tid etterpå det høyreorienterte ISSEP (*Institut de sciences sociales, économiques et politiques,* «Institutt for sosial, økonomisk og politisk vitenskap»).

I 2018 fjernet hun *Le Pen* fra sitt etternavn. 

I 2022 ble Maréchal medlem av partiet *[[Reconquête]]*, grunnlagt året før. Den da 29 år gamle Marion Maréchal ble sett på som en potensiell presidentkandidat for det franske presidentvalget i 2022, men stilte ikke. I stedet ga hun sin støtte til Éric Zemmour og deltok i hans presidentkampanje.

Maréchal var partiets listetopp som kandidat i valget til Europaparlamentet i 2024. Fra 16. juli 2024 har Maréchal vært medlem av Europaparlamentet, hvor hun er medlem av gruppeingen *European Conservatives and Reformists* (ECH) som et uavhengig medlem, etterdom hun da ikke lenger representerte det parti hun ble innvalgt for; - Den 12. juni 2024 ble hun ekskludert fra *Reconquête* av Zemmour etter å ha oppfordret franske borgere til å stemme på *Rassemblement national*s nasjonale kandidater ved parlamentsvalget i 2024.

## Bibliografi
* 2026 : *Si tu te sens Le Pen*, Fayard 

## Referanser


## Eksterne lenker
* ISSEP   Offisiell hjemmeside
* Stemmegivning i parlamentet
Ladies’ Home Journal

***Ladies' Home Journal*** er et amerikansk tidsskrift som utkom første gang den 16. februar 1883, og senere ble det et av de ledende dameblad i USA på 1900-tallet. Det blir i dag utgitt av Meredith Corporation.

## Referanser


## Eksterne lenker
*
New York Herald Tribune

***New York Herald Tribune*** var en dagsavis basert i New York som oppstod gjennom en sammenslåing av *[[New York Herald]]* og *[[New-York Tribune]]* i 1924. Avisen opphørte  i august 1966. Blant de som skrev i avisen var Dorothy Thompson, Richard Wat jr. og Walter Kerr.
Cru

**Cru** er en regional vinklassifisering som betegner en vingård, vinmark eller deler av vinmark som er kjent for å inneha spesielt gode forutsetninger for å kunne produsere kvalitetsvin på toppnivå. Selv om begrepet ofte brukes til å beskrive druer, vin eller cognac, er begrepet ikke teknisk sett en klassifisering av vinkvalitet per se, men kun ment å indikere det store potensial som ligger i vingården eller terroir.

## Grand cru
Dette er det høyeste nivået av klassifisering av AOC-viner fra Burgund eller Alsace. Det samme uttrykket er brukt for Châteaux i Saint-Émilion, men i den regionen har det en annen betydning og representerer ikke det høyeste nivået i klassifikasjonen.

## Premier cru
I Burgund er nivået umiddelbart under Grand Cru kjent som Premier Cru, noen ganger skrevet som 1er cru.

## Se også
* Klassifikasjon (vin)
* Den offisielle klassifikasjonen av Bordeauxviner fra 1855

## Referanser
Liste over statsledere i 1977

## Europa

## Nord-Amerika

## Oseania

## Sør-Amerika

## Referanser


## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Makoni

**Makoni** er en militær turmarsj der deltagerne går fra Danmark til Nederland. Det er verdens lengste organiserte marsj, og arrangeres av det danske Hjemmeværnet. Deltagerne går ca. en million skritt over 650&nbsp;km før de stiller til start i Nijmegenmarsjen.

## Navn
Makoni er et akronym for **Ma**rsjen **Kø**benhavn-**Ni**jmegen og er en militær marsj hvor deltakerne stiller i uniform og marsjstøvler.

## Forhistorie
Det har vært marsjdeltagere som har gått fra København tidligere, også i 1976. 17 deltagere fra den kongelige livgarde i Danmark gikk til fots til Nijmegen i 1997 for å delta på verdens største marsj, Nijmegenmarsjen, og bar telt og alt utstyr selv. Siden har det danske heimevernet arrangert nye marsjer med 5 års mellomrom. Marsjen er på 650&nbsp;km, og ved fullførelse av Nijmegenmarsjen (militær 4x40&nbsp;km eller sivil 4x50&nbsp;km) blir det 850&nbsp;km på 24 dager. Dagsetappene er på 35–70&nbsp;km, med to hviledager underveis. Gjennomsnittsetappen er lengre enn en maratondistanse. Deltagerne går troppsvis i formasjon. Gangfarten er over 6 km/t og det er 4x15 minutters pause hver dag.

## Krav til deltagelse
Deltagere kvalifiserer ved å delta på minst 3 av 4 treningssamlinger der lagene trener sammen og går 100–150&nbsp;km om gangen. Dagsetappene økes fra 45 til 55&nbsp;km om dagen. Samlet anbefales minimum 1500&nbsp;km marsjtrening samme år som en skal gå. Deltagere må ha gjennomført førstegangstjeneste og stiller i arbeidsuniform fra sine respektive avdelinger.

## Historikk
* Makoni 2002: 29. juni 2002–14. juli 2002
* Makoni 2007: 30. juni 2002–15. juli 2007
* Makoni 2012: 30. juni 2002–15. juli 2012
* Makoni 2016: 2.–19. juli 2016, for første gang med deltagere fra alle de skandinaviske landene
* Makoni 2021: deltagere fra Norge, Sverige, Danmark, Nederland og Tyskland
* Makoni 2024: 29. juni 2024–19. juli 2024

## Referanser


## Litteratur
* *Midtjyllands Avis Tanker*: «Fra verdens længste stroppetur onsdag», 13. juli 2016, Maj Britt Mikkelsen

## Eksterne lenker
*
Audun Lågøyr

**Audun Brandt Lågøyr** (født 16. juni 1969) er en norsk næringslivsmann og tidligere politiker (Sp).

Lågøyr kommer fra Øvre Eiker, og er utdannet jurist. Han var leder i Senterungdommen fra 1991 til 1993, og deretter sekretær og rådgiver for ulike arbeidsutvalg i Senterpartiet. Fra 1999 var han rådgiver for partiets stortingsgruppe, og hadde spesielt ansvar for nærings- og finanskomiteene. Han var også nestleder i Senterpartiets stortingssekretariat.

Han forlot politikken i 2005 til fordel for en stilling som næringspolitisk direktør i Byggenæringens Landsforening. Siden 2017 har han vært kommunikasjonsdirektør i Skanska Norge.

## Referanser




## Eksterne lenker
*
William M. Lafferty

**William Maher Lafferty** (født 1939) er en irsk-norsk statsviter og professor emeritus i statsvitenskap ved Universitetet i Oslo. Han har forsket på økonomisk utvikling, demokrati og demokratiseringsprosesser, og bærekraftig utvikling.

Han ble dosent i statsvitenskap ved Universitetet i Oslo i 1977 og professor samme sted i 1985. Han var direktør for Prosjektet Alternativ Framtid/Program for forskning og utredning for et bærekraftig samfunn (ProSus) fra 1992 til 2006; programmet var i begynnelsen underlagt Norges almenvitenskapelige forskningsråd, ble i 1996 en egen enhet ved Universitetet i Oslo og ble i 2000 innlemmet i Senter for utvikling og miljø som strategisk universitetsprogram frem til 2006. Etter at programmet opphørte var han fortsatt tilknyttet Senter for utvikling og miljø som professor. Fra 2002 til 2014 var han Professor-II i "Strategisk Forskning for Bærekraftig Utvikling i Europa" ved "Centre for Clean Technology and Environmental Policy (CSTM), University of Twente, The Nethlands"  

## Bibliografi
**Economic Development and the Response of Labor in Scandinavia* (1971)
**Industrialization, Community Structure and Socialism* (1974)
**Demokrati og demokratisering* (1984, med Bernt Hagtvet)
**Handbook of Participation in Organization* (1993, med E. Rosenstein)
**Bærekraftig utvikling: om utviklingens mål og bærekraftens betingelser* (red. 1995, med Oluf Langhelle)

## Referanser
Rōshi

**Rōshi** (japansk: 老師, pinyin: Lǎoshī), «gammel lærer» eller «gammel mester» er en ærestittel som benyttes innenfor Zen-buddhismen til å betegne en høyt aktet eldre lærer.
Yerba Buena Island

**Yerba Buena Island** er ei øy som ligger i San Francisco-bukta mellom byene San Francisco og Oakland i California i USA. Tunnelen Yerba Buena Tunnel går gjennom midten av øya, og knytter sammen østre og vestre spenn av brua San Francisco–Oakland Bay Bridge. Øya har hatt flere navn gjennom historien: **Sea Bird Island**, **Wood Island** og **Goat Island**. Øya er oppkalt etter Yerba Buena, som var den opprinnelige spanske bosetningen som etter hvert ble til den nåværende byen San Francisco.

Øya er per 2017 del av District 6 i San Francisco. Ifølge Bureau of the Census hadde Yerba Buena Island og Treasure Island, ei kunstig øy med landforbindelse til Yerba Buena Island, til sammen et areal på 2,334&nbsp;km² og en befolkning på  under folketellingen i USA 2010.

## Eksterne lenker
*
Mount Baldy Zen Center

**Mount Baldy Zen Center** er et Zen-buddhistisk kloster som tilhører sekten Nyorai-nyokyo innenfor grenen Rinzai. Klosteret ligger i San Gabriel Mountains i regionen Angeles National Forest og opptar et areal på 18&nbsp;000 m2 Det ble grunnlagt i 1971 av Kyozan Joshu Sasaki. Klosteret, som tidligere var en speiderleir, ble berømt da musikeren Leonard Cohen ble tilsluttet i 1994. Klosteret tjente som residens for Sasaki, og var opptreningssenter for hans linje innenfor klosteret. Sazaki døde i 2014, 107 år gammel.

## Referanser
Kyozan Joshu Sasaki

**Kyozan Joshu Sasaki** (japansk: 佐々木承周, født 1. april 1907 i Japan, død 27. juli 2014 i Los Angeles, California, USA) med ærestittelen Rōshi, var en japansk Rinzai Zen-lærer som søkte å spre sin lære i den vestlige verden. Han bodde i Los Angeles i California. Sasaki åpnet dusinvis av Zen-sentre og var grunnlegger og abbed ved Mount Baldy Zen Center, nær Mount Baldy i California. Han var også lederen av Rinzai-Ji ordenen av tilknyttede Zen-sentre.

Den kanadiske sangeren og dikteren Leonard Cohen er en av hans kjente elever.

## Referanser
Aphodoharmogaster

* se systematisk inndeling

***Aphodoharmogaster*** er en underslekt eller slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utbredelse
Arten er utbredt i Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *Aphodoharmogaster* Endrödi, 1983 
******* *[[Aphodoharmogaster costata]]* Endrödi, 1983

## Kilder
* Liste over artene (med noen synonymer)

## Eksterne lenker
*
Hemicorythoderus

* 

***Hemicorythoderus*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende
En liten, avlang, brunsvart bille. Hodet er stort, snuten litt framskutt. Pronotum er kraftig uthulet på sidene, også bakover, i midten med en dyp midtfure som ikke når fram til forkanten. Dekkvingene er korte og hvelvede, ved roten med korte, høye lengdekjøler, også med opphøyde ribber.
 
## Levevis
Artene er knyttet til termitter, muligens bare i slekten *Odontotermes*. De eter trolig på soppen som termittene dyrker i tuene sine.

## Utbredelse
Arten er bare kjent fra Den demokratiske republikken Kongo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Corythoderini Schmidt, 1910 – ikke i Europa
******* Slekten ***Hemicorythoderus***  Tangelder & Krikken, 1982
******** *[[Hemicorythoderus vaneyeni]]* (Paulian, 1947)

## Kilder
* I.R.M. Tangelder og J. Krikken (1982) Termitophilous Scarabs of the Tribe Corythoderini: A taxonomic review (Coleoptera: Aphodiidae). Zoologische Verhandelingen Leiden 194: 1-114. http://www.repository.naturalis.nl/document/149031
* biolib.cz - Oversikt over stammer og slekter

## Eksterne lenker
*
Batesiana

* Se systematisk inndeling

***Batesiana*** er en artsrik slekt av biller som hører til familien skarabider (Scarabaeidae).  Slekten omfatter bare én kjent art.

## Utseende
En middelsstor (5,5 - 6,5 millimeter), bred, blank, svart gjødselbille. Hode og pronotum er tett og kraftig punkterte. Hodet er skovlformet, ikke innbuktet i midten foran, kraftig innsnevret foran fasettøynene. Pronotum er mye bredere enn langt, avrundet firkantet, bakkanten er sterkt utbuktet. Dekkvingene er litt pæreformede med kraftige punktstriper, mellomrommene mellom disse er høyt hvelvede og blanke.

## Levevis
Ingenting er kjent om biologien til denne arten, men den har blitt funnet mellom løvstrø og sammen med termitter.

## Utbredelse
Arten er kjent fra Mellom-Amerika og også fra Bolivia, så den er trolig vidt utbredt.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Eupariini Schmidt, 1910 
******* Slekten *Batesiana* Chalumeau, 1983
******** *[[Batesiana tuberculata]]* (Bates, 1887)

## Kilder
* Generic Guide to New World Scarab Beetles - *Batesiana* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Eupariini/Batesiana/Batesiana.html
* biolib.cz - Oversikt over stammer og slekter

## Eksterne lenker

*
Mastochilus

***Mastochilus*** er en slekt av biller som lever i død ved. De tilhører gruppen skarabider (Scarabaeoidea).

## Utseende
Middelsstore, langstrakte, jevnbrede, blanke biller. På farge er de svarte eller mørkebrune. **Hodet** er stort og bredt med små, runde fasettøyne som er delt i to av en list. Antennene er 10-leddete, C-formede, men ikke knebøyde, de ytterste fem eller seks leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke.

## Levevis
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

## Utbredelse
Slekten er utbredt i Australia og Ny-Guinea.

## Systematisk inndeling
Navnet blir av og til stavet *[[Mastachilus]]*.

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Passalidae - totalt 70 slekter
***** Underfamilien Macrolininae
****** Slekten ***Mastochilus*** Kaup, 1868
******* *[[Mastochilus australasicus]]* (Percheron, 1841)
******* *[[Mastochilus lottinii]]* (Boisduval, 1835)
******* *[[Mastochilus parvifrons]]* (Kuwert, 1891)
******* *[[Mastochilus pectiniger]]* Heller, 1910 - Ny-Guinea
******* *[[Mastochilus polyphyllus]]* (MacLeay, 1826)
******* *[[Mastochilus quaestionis]]* (Kuwert, 1891)
******* *[[Mastochilus subobliquus]]* Tyron, 1892 - Ny-Guinea

## Eksterne lenker
* Atlas of Living Australia - *Mastachilus* http://bie.ala.org.au/species/urn:lsid:biodiversity.org.au:afd.taxon:ecc6a21e-f971-41d6-9362-5c0ac7e35711#overview
*
Siobhan Fallon Hogan

**Siobhan Fallon Hogan** (født 13. mai 1961) er en amerikansk skuespiller.

Hun hadde en mindre rolle i Forrest Gump fra 1994, regissert av Robert Zemeckis. I 1996 fikk hun en rolle i Striptease, sammen med blant andre Demi Moore og Burt Reynolds. I 1997 spilte Hogan i science fiction-filmen Men in Black, og den romantiske komedien Kjærlighet ved andre blikk (originaltittel: Fools Rush In)

I 2006 fikk hun en rolle i den animerte filmen Charlottes tryllevev. Hogan spilte også i komedien Baby Mama, fra 2008. I 2011 deltok hun også i dramafilmen Vi må snakke om Kevin, som var basert på en bok skrevet av Lionel Shriver. I 2016 fikk Hogan en rolle i filmen The House That Jack Built, regissert av Lars von Trier.

## Referanser

## Eksterne lenker
*
Carl Zuckmayer

**Carl Zuckmayer** (1896–1977) var en tysk forfatter. 

## Biografi
Zuckmayer flyttet i 1938 til USA og vendte tilbake til Europa 1946 etter andre verdenskrigs slutt. Han ble sveitsisk statsborger i 1966.

Zuckmayer var først og fremst virksom som dramatiker, men han skrev også noen romaner og en del kortprosa. Hans komedie *Der Hauptmann von Köpenick* (1931), som bygde på en virkelig hendelse om den arbeidsløse skomaker Wilhelm Voigt som lurte til seg 4&nbsp;000 tyske mark, var en satire over troen på autoriteter i det tyske samfunnet. Dramaet *Ulla Winblad* (1953) er en fri tolkning av Carl Michael Bellmans liv og diktning.

Zuckmayer var medarbeider på *[[Die Weltbühne]]*.

## Bibliografi (norsk)
* *Domherrens hemmelighet* (1960)

## Priser og utmerkelser
* Georg Büchners pris (1929)
* Goetheprisen (1952)

## Referanser


## Eksterne lenker
* 
* 
*
Oluf Langhelle

**Oluf Langhelle** (født 1964) er en norsk statsviter og professor ved Universitetet i Stavanger. Han forsker på bærekraftig utvikling, miljøpolitikk, klimapolitikk, handelspolitikk, bedrifters samfunnsansvar og Verdens handelsorganisasjon.

Han ble cand.polit. i statsvitenskap ved Universitetet i Oslo i 1993 og var vitenskapelig assistent 1993–1995 og forsker 1996–1999 ved Alternativ Framtid/Program for forskning og utredning for et bærekraftig samfunn ved Universitetet i Oslo. Han ble dr.polit. i statsvitenskap ved Universitetet i Oslo i 2000, med William M. Lafferty som veileder. Deretter var han forsker ved Rogalandsforskning fra 2000 til 2006. Han ble professor i statsvitenskap ved Universitetet i Stavanger i 2006.

Han er styremedlem i Norsk Oljemuseum.

## Referanser
Queen Mary

**Mary Thomas** bedre kjent som **Queen Mary** (– død 1905) var en av opprørslederne under *Den store ildebrand i Frederiksted*, eller på engelsk *Fireburn* i Dansk Vestindien i 1878. Hun ble født på Antigua og kom til Sankt Croix en gang på 1860-tallet for å søke arbeide.

## Fireburn
Den 1. oktober 1878 møtte St. Croix' plantasjearbejdere som sedvanlig opp i de to største byene Frederiksted og Christiansted til den årlige skiftedag. Slaveriet var blitt opphevet 30 år tidligere, men den frigjorte befolkningen ble underlagt et nytt arbeidsreglement, som skulle hjelpe plantasjeeierne med tap av eiendom. Skiftedagen ble derfor innført hvor arbeiderne ble tvunget til å binde seg til en plantasje for minst et år av gangen, fra 1. oktober til 1. oktober. Lønnen var lav og i årene frem mot oppstanden var barnedødeligheten stor. Demonstrasjonene begynte fredelig, men utviklet seg etterhvert til at hus, sukkermarker og lagerhaller på 50 plantasjer ble herjet og brent ned. Over halvdelen av Frederiksted gikk også med i flammene.

Opprøret var blitt anført av fire kvinner, hvorav Queen Mary var den ene. Tilnavnet queen var en hedersbetegnelse for de maktfulle kvinnene på plantasjene, som sto for organiseringen av fester, brylluper og ritualer.

## Til kvinnefengselet på Christianshavn
Myndighetene på Sankt Croix slo hardt ned på oppstanden, som endte med å koste omkring 100 arbeidere livet. 12 opprørere fikk dødsdom, mange ble idømt hardt arbeide mens Queen Mary og tre andre queens ble sendt til kvinnefengselet på Christianshavn i Danmark. Queen Mary hadde vært blant dem som brøt inn i husene og slo ting i stykker, og på plantasjen *Punch* hadde hun ropt at de som ville slukke ilden burde halshugges. Hun fikk livstidsdom for «Delagtighed i Plyndring og Ildspaasættelse under Opstanden paa St. Croix i 1878». Da hun ankom kvinnefengslet i 1882 medbrakte hun kun en ring og et par øreringer. Mary Thomas var her omkring 40 år gammel, hadde tre barn og var ugift. Hun var tidligere straffet for å ha mishandlet et av sine barn, en anklage som ofte ramte kvinner som ikke adlød ordre. I 1887 ble hun sammen med de andre opprørere sendt tilbake til Christiansted, hvor kvinnene utsto resten av livstidsdommene. Queen Mary døde i 1905.

## Ettermæle

Selv om Danmarks største arbeideroppstand ikke er særlig kjent i Danmark, hedres Queen Mary og de andre queens på Jomfruøyene som kvinner som tok kampen opp mot den undertrykkende overmakt. Queen Mary er blitt en identitetsmarkør for befolkningen hovedsakelig viderelevert gjennom oral tradisjon, sang og fortellinger, da ingen av de fire *ilddronninger* har nedskrevet deres egen historie. Den tidligere *Kongevejen* på St. Croix ble i 1972 omdøpt til *Qeen Mary Highway* som en hyllest til Mary Thomas. Selve begivenheten *The Fireburn* markeres årlig i Frederiksted med marsj, opptredener og taler.

31. mars 2018 ble en skulptur av kunstnerne Jeanette Ehlers og La Vaughn Belle forestillende Queen Mary oppstillet foran Vestindisk Pakhus i København, som det første egentlige minne om kolonitiden på Jomfruøyene. Det var her varene fra Vestindien kom inn til København.

## Referanser
Vicki-bøkene

***Vicki-bøkene*** er en amerikansk romanserie for ungdom utgitt under forfatternavnet Helen Wells. Hovedpersonen i serien er flyvertinnen Vicki Barr. I Norge ble bøkene utgitt av Forlagshuset. Omslagsillustratør var Sten Nilsen. For bok nr. 5-8 er Julie Tatham forfatter, ikke Helen Wells, som det står i bøkene.

## Norske titler
# *Vicki blir flyvertinne* (*Silver Wings for Vicki*) (1952)
# *Lykke på reisen, Vicki* (*Vicki Finds the Answer*) (1952)
# *Vicki i faresonen* (*The Hidden Valley Mystery*) (1952)
# *Vicki løser Magnoliahusets gåte* (*The Secret of Magnolia Manor*) (1952)
# *Vicki på Hawaii* (*The Clue of the Broken Blossom*) (1953)
# *Vicki og det hvite slør* (*Behind the White Veil*) (1953)
# *Vicki og hotellfantomet* (*The Mystery at Hartwood House*) (1953)
# *Vicki og spøkelsesflyet* (*Peril Over the Airport*) (1954)
# *Vicki og den forkledde dame* (*The Mystery of the Vanishing Lady*) (1955)
# *Vicki finner den forsvunne tvilling* (*The Search for the Missing Twin*) (1955)
# *Vicki og spøkelset ved fossen* (*The Ghost at the Waterfall*) (1957)
# *Vicki og den tredje mann* (*The Clue of the Gold Coin*) (1959)
# *Vicki oppklarer sølvringmysteriet* (*The Silver Ring Mystery*) (1960)

## Referanser




## Eksterne lenker
* Vicki Barr Foreign Editions
* The Vicki Barr Flight Stewardess Series
European Cup Winter Throwing 2017

**European Cup Winter Throwing 2017** ble arrangert 11. og 12. mars 2017, i Las Palmas på Gran Canaria i Spania. Dette var den 17. utgaven av European Winter Throwing Cup som ble arrangert. Arrangør var European Athletic Association og Det spanske friidrettsforbundet (Real Federación Española de Atletismo). 

Konkurransen var både for senior og U23. 

## Medaljevinnere
### Senior

### U23

## Kilder
* Resultater menn
* resultater kvinner
* Resultater U23 menn
* Resultaer U23 kvinner

## Eksterne lenker
*Offisiell hjemmeside
John Scott Russell

**John Scott Russell** (født 1808 i Glasgow, død 1882 på Isle of Wight) var en skotsk ingeniør og skipsarkitekt. Han var sønn av David Russell og Agnes Clark Scott.

Russell ble uteksaminert allerede i 16 års alder ved University of Glasgow. Han studerte deretter ingeniørvitenskap og ble 1832-33, 24 år gammel, vikarierende professor i naturvitenskap ved University of Edinburgh. Siden konstruerte han  et antall dampskip og dampdrevne lokomobiler for trafikk på landeveien. Han ble leder for et av Skottlands største mekaniske verksteder. Russell flyttet i 1844 til London hvor bygde fire større dampfartøy for Vestindia-farten.

Gjennom et langt eksperiment utforsket Russell lovene for vannets motstand mot flytende gjenstanders bevegelse og satte frem i 1835 sin «vektteori». Vektteorien lå til grunn for å forbedre et fartøys egenskaper og skrogets bunnform for å minimere motstanden når fartøyet går gjennom vann.  På den måten kunne skroget oppnå større fart med mindre energi enn tidligere mulig. Dette system brukte Russell sammen med Isambard Kingdom Brunel ved konstruksjonen og byggingen av dampskipet DS «Great Eastern». Han lagde selv tegninger til den første engelsk panserfregatten. Russell konstruerte også den koniske jernkuppel med en diameter 108 meter til Rotunden foran Verdensutstillingen i Wien i 1873.

Russell var medlem av Royal Society samt viseordfører i  foreningen for sivilingeniører og også i institusjonen for fartøyskonstruktører som han selv stiftet. Russell var sekretær i Society of Arts hvor han var en av de tre egentlige opphavsmennene til den første Verdensutstillingen i London i 1851.

## Referanser


## Eksterne lenker
* John Scott Russells solitonsteori
Australias Grand Prix 2017

**Australias Grand Prix 2017** (offisielt navn: *2017 Formula 1 Rolex Australian Grand Prix*) er et Formel 1-løp som ble arrangert 26. mars 2017 på Melbourne Grand Prix Circuit i Melbourne, Australia. Det var det første løpet i Formel 1-sesongen 2017 og trettitredje gang Australias Grand Prix ble arrangert i Formel 1-sammenheng. Løpet ble vunnet av Sebastian Vettel i Ferrari, mens Mercedes-førerne Lewis Hamilton og Valtteri Bottas tok andre- og tredjeplassen. Dette var Vettels og Ferraris første seier siden Singapores Grand Prix 2015.

## Klassifisering
### Kvalifisering

### Løpet

**Noter til tabellene:**
* - Daniel Ricciardo og Lance Stroll fikk gridstraffer på fem plasser hver for ikke-planlagt bytte av girkasse.
* - Daniel Ricciardo startet løpet fra pit lane fordi bilen hans stoppet på vei til startgriden og ikke kunne startes igjen i tide til oppvarmingsrunden.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser




## Eksterne lenker
*
Høyt spill om en kvinne

***Høyt spill om en kvinne*** (originaltittel: *Le Grand Jeu*) er en fransk-italiensk romantisk dramafilm fra 1954 regissert av Robert Siodmak. Filmen er en nyinnspilling av Jacques Feyders film ''Huset i Marokko'' fra 1934.

## Handling
Etter en affære med den unge kvinnen Sylvia ønsker franskmannen Pierre Martel å forlate Paris. Han reiser til Algerie for å begynne på nytt, hans kone nekter å bli med. I desperasjon over at livet har floket seg til for ham bestemmer Pierre seg for å verve seg til den franske Fremmedlegionen.

## Rolleliste
* Gina Lollobrigida : Sylvia Sorrego/Hélèna Ricci
* Jean-Claude Pascal : Pierre Martel
* Arletty : Madame Blanche
* Raymond Pellegrin : Mario
* Peter van Eyck : Fred
* Odette Laure : Marios venninne
* Paul Amiot : kapteinen
* Jean Témerson : Xavier Noblet
* Jean Hébey : *le commissaire*
* Gérard Buhr : en soldat i Fremmedlegionen
* Gabrielle Fontan : nonnen
* Lila Kedrova : Rose
* Roger Vincent : hotellsjefen
* Georges Vitray : hotellresepsjonisten
* Margo Lion : *la Première*
* Darling Légitimus

## Referanser


## Eksterne lenker
*
Ragnar Berge

**Ragnar Berge** (født 15. januar 1925, død 3. februar 1995) var en norsk fotballspiller som spilte for Vålerengen som venstreback fra 1945 til 1957. Berge spilte til sammen 89 kamper i Hovedserien, og scoret ett mål. Han var med på VIF-laget som vant sølv i serien i 1949, og spilte én A-landskamp for Norge: en privatlandskamp mot Irland i 1955.

Ragnar Berge er bestefar til fotballspilleren Sander Berge.

## Referanser


## Eksterne lenker
*
Martin Hellman

**Martin Edward Hellman** (født 2. oktober 1945) er en amerikansk kryptolog, best kjent for sitt arbeid med offentlig nøkkel kryptografi i samarbeid med Whitfield Diffie og Ralph Merkle. Hellman er en langvarig bidragsyter til personvernsdebatten, og per juli 2016 skriver Hellman en bok sammen med hans kone som handler om at å stoppe krangler i hjemmet kan linkes til verdensfred.

## Tidlig liv
Hellman ble uteksaminert fra Bronx High School of Science. Han tok sin bachelorgrad i elektroteknikk fra New York University i 1966, og ved Stanford University fikk han en mastergrad og en Ph. D. i elektroteknikk i 1967 og 1969.

Fra 1968 til 1969 han jobbet ved IBMs Thomas J. Watson Research Center i Yorktown Heights, New York, hvor han møtte Horst Feistel. Fra 1969 til 1971, var han assisterende professor i elektroteknikk ved Massachusetts Institute of Technology. Han sluttet seg til Stanfords elektrotekniske institutt i 1971 som assisterende professor og jobbet fulltid ved fakultet i 25 år før han gikk av som professor i 1996 med emeritus-status.

## Offentlig nøkkel kryptografi
Hellman og Whitfield Diffies forskningsartikkel «New Directions in Cryptography» ble utgitt i 1976. Der introduserte de en ny, radikal, metode for å distribuere krypteringsnøkler, som i stor grad bidro til å løse en av de fundamentale problemene innen kryptografi; nøkkeldistribusjon (engelsk: key exchange). Fremgangsmåten har blitt kjent som «Diffie–Hellman key exchange», selv om Hellman har argumentert for at det burde bli kalt «Diffie-Hellman-Merkle key exchange» på grunn av Ralph Merkles separate bidrag. Artikkelen stimulerte til utviklingen av en type krypteringsalgoritmer, kjent blant annet som offentlig nøkkel kryptering og asymmetrisk kryptering. Hellman og Diffie ble i 2000 tildelt Marconis fellesskapspris for sitt arbeid med offentlig-nøkkel kryptografi, og for å bidra til å gjøre kryptografi til et legitimt område for vitenskapelig forskning. I 2015 ble de tildelt Turing-prisen, som ofte omtales som «Nobelprisen i informatikk», for samme arbeid.

## Personvernsdebatten
Hellman har vært en langvarig bidragsyter til personvernsdebatten knyttet til bruk av datamskiner. Han og Diffie var de mest fremtredende kritikerne av den korte nøkkelstørrelsen til Data Encryption Standard (DES) i 1975 (DES anvender en 56 bits nøkkel). Dette kan vi blant annet høre i et lydopptak av en gjennomgang av DES ved Stanford i 1976 med Dennis Branstad av NBS og representanter for National Security Agency. Deres bekymring for den korte størrelsen på nøkkelen viste seg å være godt grunnlagt - allerede i 1998 bygget EFF en maskin til 250 000 amerikanske dollar som klarte å knekke DES-krypteringen på tre dager, ved «brute forcing», altså å prøve alle potensielle nøkkelkombinasjoner.

## Referanser


## Eksterne lenker
*
Hibakusha

**Hibakusha** er et japansk ord som betyr «bombet mann». Ordet benyttes som en betegnelse på mennesker som opplevde og overlevde atombombene over Hiroshima og Nagasaki.
## Se også
* Nihon Hidankyō
## Referanser
Skjernøysund

**Skjernøysund** eller **Skjernesund** er et sund mellom fastlandet og Skjernøya i Lindesnes kommune. 

Det er også en av grendene på Skjernøy og det var fra 1807 privilegiert gjestgiveri der. Sundet er rent og relativt dypt, og hadde tidligere stor båttrafikk. Håkon Håkonson lå i 1225 i Skjernøysund og ventet på at vinden skulle snu. Redningskøyta «Ambassadør Bay» hadde fra 1958 fast stasjon i Skjernøysund. Sundet er nevnt først gang i 1160. Under Napoleonskrigene hadde den danske marine en vaktstyrke stasjonert i Skjernøysund. 

I 1450 var tvillingrikenes konge, Christian I, i Skjernesund på reise fra kroning i Trondheim. Der forfattet kongen et brev til biskop Gunnar i Stavanger. Brevet er datert: «Datum Skersund crastino beati Mauritijo sub secreto anno domini mcdquinquagesimo».

Nyere marinarkeologiske undersøkelser av skipsvrak langs Agderkysten og historiske kilder kan tyde på at både Skjernøysund og andre havner i dette området ofte ble brukt både av legitime handelsmenn som hanseater, nederlendere og skotter og av internasjonale pirater og sjørøvere, særlig fra 1400-tallets begynnelse til midt på 1500-tallet.

## Referanser
Engel Astrup

**Engel Astrup** (1892–1966) var en norsk kunstnerhustru og husflidsutøver. Hun giftet seg med den tolv år eldre maleren Nikolai Astrup i 1907 før hun hadde fylt 16 år.

Hun vokste opp på gården Sunde i Jølster, og ble kjent med Astrup da han ville male det bratte Kleivafjellet ved Kjøsnesfjorden. Han fikk lov å stå i et rom på gården Sunde på motsatt side av vannet, der var det god utsikt til fjellet. Astrup malte bildet «Rå novembermorgen på Sunde i Jølster» (senere kjent som «Kollen»).

Nikolai og Engel Astrup kjøpte en husmannsplass på Sandalstrand (nå Astruptunet) i 1912 og flyttet dit i 1913. Engel Astrup satte sitt særpreg på kunstnerhjemmet. Hun samlet på antikviteter og tekstiler og hadde en stor samling historiske Jølster-åklær i ulike mønster. Etter hvert utviklet Engel Astrup seg også som tekstilkunstner og ble særlig kjent for stofftrykkene sine, og spesielt for bunadsforklær i opptil tre-fargede mønster. I 1939 stilte hun ut håndtrykte duker i Bergens Kunstforening, og ble også valgt inn som varaformann i Jølster Husflidslag.

## Referanser
Fernando Zavala

**Fernando Martín Zavala Lombardi** (født 16. februar 1971) er en peruansk politiker. Fra 
28. juli 2016 til 2017 var han statsminister i Peru.

## Referanser
Åslaug Sem-Jacobsen

**Åslaug Sem-Jacobsen** (født 1971) er en norsk politiker (Sp).

Sem-Jacobsen var Senterpartiets stortingsrepresentant for Telemark og ble valgt inn etter stortingsvalget 2017 i Telemark. Hun har tidligere vært Notoddens varaordfører (2015–2017) og leder i kommunens næringsutvalg (2015–2017). Hun har også sittet på fylkestinget i Telemark.

Utenfor politikken har Sem-Jacobsen arbeidet for NRK, blant annet som prosjektleder for *[[Trekant (TV-program)|Trekant]]* og i ungdomsavdelingen i P3. Hun har også vært kommunikasjonsdirektør i selskapet *Telemark Technologies*, og driver en gård i Heddal på Notodden.

## Referanser




## Eksterne lenker
* 
*
Liste over statsledere i 1976

## Europa

## Nord-Amerika

 

## Oseania

## Sør-Amerika

## Referanser


## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Detective Pikachu

***Detective Pikachu*** (japansk:  **) er et eventyrvideospill i ''Pokémon''-serien utviklet av Creatures Inc. og utgitt av Nintendo til Nintendo 3DS.

Spilleren spiller rollen som en snakkende Pikachu som løser mysterier. Spillet ble utgitt på Nintendo eShop i Japan i februar 2016, og verden over i mars 2018.

## Handling
Spillet begynner med en snakkende Pikachu, som påstår å være en flink detektiv. En dag møter Pikachu en ung gutt som heter Tim Goodman, som er i stand til å forstå hva Pikachu forsøker å si. De forsøker straks å finne igjen et stjålet kjede fra en tyv som heter Aipom.

Etterpå reiser de videre til Baker Detective Agency, og møter Mike Baker og hans sekretær Amanda Blackstone - som begge var nære bekjente av Harry Goodman, Tims far og Pikachus eier. Harry forsvant etter en mystisk bilulykke, som skjedde samtidig som Pikachu fikk hukommelsestap.

## Referanser




## Eksterne lenker
*
Kristin Asdal

**Kristin Asdal** (født 1967) er en norsk økonomisk historiker og professor i vitenskaps- og teknologistudier ved Senter for teknologi, innovasjon og kultur ved Universitetet i Oslo. Hennes forskning kombinerer særlig vitenskapsstudier og studier av natur og politikk.

Hun ble cand.philol. i økonomisk historie ved Universitetet i Oslo i 1994; hovedoppgaven ble i 1998 utgitt som bok av Universitetsforlaget med tittelen *Knappe ressurser? Økonomenes grep om miljøfeltet*. Hun var i 1990-årene knyttet til Alternativ Framtid og ble deretter doktorgradsstipendiat ved det daværende Senter for teknologi og menneskelige verdier (senere Senter for teknologi, innovasjon og kultur) ved Universitetet i Oslo. Hun ble dr.art. ved Universitetet i Oslo i 2004 med en avhandling om forurensningspolitikkens og Statens forurensningstilsyns historie, *Politikkens teknologier: produksjoner av regjerlig natur*. Avhandlingen kombinerer franske teoritradisjoner, særlig Michel Foucault og Bruno Latour, med historisk-sosiologiske tradisjoner innen studier av politikk og forvaltning. Fra 2004 var hun ansatt som forsker ved Senter for teknologi, innovasjon og kultur. Hun er nå professor ved senteret. I 2015 fikk hun et ERC Starting Grant fra Det europeiske forskningsråd til et femårig forskningsprosjekt om den nye bioøkonomien.

Asdal var nestleder i Natur og Ungdom fra 1988 til 1990.

## Referanser
Rørturbin

En rørturbin (kalles også bulbturbin) er i prinsippet en horisontal kaplanturbin. Rørturbiner passer best i elvekraftverk, hvor det er stor vannmengde og lav fallhøyde. De blir ofte plassert rett i dammen, og tar på denne måten liten plass. 

Rørturbinen ligger (som en ubåt) nedsenket i vannveien, vannveien er et større støpt "rør" hvor vannet som går rundt rørturbinen. Foran (oppstrøms) i rørturbinen ligger generatoren som har egen tilkomst gjennom en vertikalt sjakt, bakerst nedstrøms for generator rotoren er turbinen som også har tilkomst gjennom en sjakt og helt bakerst (nedstrøms) turbinbladene. Typisk størrelse på en rørturbin kan være fra 6 -20 meter i diameter.

For små bulbturbiner hvor det ikke er mulig å gå inn i, kan det være et bend på røret hvor akslingen kommer ut til en generator plassert på utsiden (S-turbin).

I Norge finnes det rørturbiner i flere elver, først og fremst Glomma, men også i Namsen, Drammenselva, Numedalslågen osv. De fleste av disse har generatordelen produsert av National Industri (ABB - Alstom) og turbindelen av Kværner, National og Kværner har også leverte mange rørturbiner til Sverige hvor det er mange elver som egner seg for rørturbiner.
Bruksfrimerke

**Bruksfrimerke** er et frimerke som er en del av de vanlige utgivelser av et lands frimerker, tilgjengelig for salg ved postkontorer over en lengre periode og beregnet til det normale postale behov. Bruksfrimerker er i motsetning jubileumsfrimerker som utstedes for en midlertidig periode for  å hedre en person eller markere en spesiell begivenhet eller jubileum er bare tilgjengelig for en begrenset periode. 

Verdens eldste bruksfrimerke som fremdeles brukes (med visse trykktekniske modifikasjoner) er den norske posthorn-serien, utgitt siden 1872.
Wildman Whitehouse

**Edward Orange Wildman Whitehouse** (født 1. oktober 1816, død 26. januar 1890) var en britisk kirurg av yrke og en eksperimentator på elektrisitet. Han ble rekruttert av entreprenøren Cyrus West-Field som sjefelektriker til å arbeide på det banebrytende forsøke å legge den første transatlantiske telegrafikabel, Atlanterhavskabelen for Atlantic Telegaph Company mellom vest-Irland til østkysten av Newfoundland. Dette banebrytende prosjekt i viktoriatiden startet i 1854 og var ferdig i 1858, men kabelen fungerte bare i tre uker. Da Whitehouse sendte de første telegrammer16. august 1858 til USA ble han til slutt ansvarlig for feilen på den undersjøiske kabelen etter at han brukte for høy spenning i et forsøk på å øke styrken på de svake signalene

## Liv
Whitehouse ble født i Liverpool, sønn av en kjøpmann. Han ble kvalifisert som medlem av Royal College of Surgeons i 1840 og etablerte en vellykket praksis i Brighton. Han studerte først ved Trinity Grammar School i 1824.

På 1850-tallet gjennomførte han eksperimenter, da han fryktet problemer med praktiske data priser på undervannskabler kunne forby en kommersiell tjeneste. Selv om hans krav ble bestridt av William Thomson (senere kjent som Lord Kelvin) var han en dyktig propagandist for den foreslåtte transatlantiske kabel.

## Den første Transatlantiske kabel - 1858
Cyrus West-Field rekrutterte Whitehouse som sjefelektriker til Atlantic Telegraph Company. Thomson ble senere vitenskapelig rådgiver. Overbevist om at Whitehouse's teorier var feil, trodde han at han ikke hadde praktiske ferdigheter til å få kabelen til å fungere.

Da kabelen til slutt ble tatt i bruk var den plaget med problemer som Thomson hadde forutsatt. Whitehouse hadde utilstrekkelig apparater og måtte bruke Thomson's mer følsomme speil-galvanometer,  men Whitehouse ødela kabelen ved kjøre et massivt sjokk på 2&nbsp;000 volt gjennom kabelen i et forsøk på å rette opp i problemene. Whitehouse hadde stadig hevdet at kabelen og hans utstyr var en suksess. Selv om han satte opp et desperat offentlig forsvar av sin handling og han var mer enn klar til å legge skyld på alle andre. En granskning i 1861 konkluderte med at han hadde størstedelen av ansvaret. Det er blitt argumentert for at produksjon, lagring og håndtering av 1858-kabelen ville ha ført til for en tidlig svikt i alle fall.

Whitehouse var et medlem av Royal College of Surgeons. Lisensiat i Society of Apothecaries, medlem av Royal Astronomical Society, medlem av Institution of Civil Engineers..Grunnlegger av Society of Telegraphic Engineers (senere IEE, nå IET), og medlem av Royal Institution, Royal Meteorological Society, Physical Society, og British Association of the Advancement of Science.

## Referanser


## Litteratur
* *The Electrician*, 31. januar 1890, side 319
* *[[The Times]]*, 29. januar 1890, side 1
* *[[The Daily Telegraph|Daily Telegraph]]*, 30. januar 1890, side 1
* *[[The Lancet]]*, 1. februar 1890, side 277

## Eksterne lenker
* Wildman Whitehouse Cronolog y
* Wildman Whitehouse's Patenter utarbeidet av Steven Roberts og Allan Green
Connie-bøkene

***Connie-bøkene*** er en amerikansk romanserie for ungdom utgitt under pseudonymet Betsy Allen. Hovedpersonen i serien er den unge kvinnen Connie Blair. I Norge ble bøkene utgitt av Forlagshuset. Omslagsillustratører var Thorvald Ravn for nr. 1-4 og Sten Nilsen for nr. 5-10.

## Norske titler
# *Connie følger sporet i blått* (*The Clue in Blue*) (1954)
# *Connie løser mysteriet i rødt* (*The Riddle in Red*) (1954)
# *Connie gjetter gåten i fiolett* (*Puzzle in Purple*) (1954)
# *Connie i den sorte hulen* (*The Secret of Black Cat Gulch*) (1955)
# *Connie som detektiv på den grønne øya* (*The Green Island Mystery*) (1955)
# *Connie og det hvite spøkelset* (*The Ghost Wore White*) (1955)
# *Connie og det gule varsel* (*The Yellow Warning*) (1956)
# *Connie og den grå trusel* (*The Gray Menace*) (1956)
# *Connie og mysteriet med den brune lærvesken* (*The Brown Satchel Mystery*) (1957)
# *Connie og sølvskatten på kirkegården* (*The Silver Secret*) (1957)

## Referanser




## Eksterne lenker
* Connie Blair Foreign Editions
* The Connie Blair Mystery Stories
Charles Tilston Bright

**Charles Tilston Bright** (født 8. juni 1832, død 3. mai 1888) var en britisk telegraftekniker.

Bright ledet blant annet arbeidet med legging  av den første telegrafkabelen, Atlanterhavskabelen mellom Storbritannia og Irland 1853. Sammen med amerikaneren Cyrus West Field organiserte Bright 1856 *Atlantic telegraph* Company som hadde som oppdrag til å legge en telegrafkabel mellom Amerika og England. Etter et par mislykkede forsøk ble Brights arbeid kronet med suksess, og en telegrafisk forbindelse mellom begge landene ble etablert i 1858. Bright syslet senere med liknende selskap i forskjellige deler av verden.

## Referanser


## Kilder
* *[[Svensk uppslagsbok|Svensk forslagsbok.]]* Malmö 1939.

## Eksterne lenker
*